Eduardo Nájera

Eduardo Alonso Nájera Pérez, nado o 11 de xullo de 1976 en Meoqui, Chihuahua, é un ex xogador profesional mexicano de baloncesto. Foi o segundo xogador mexicano en xogar na NBA. Durante a súa carreira, xogou para Dallas Mavericks, Golden State Warriors, Denver Nuggets, New Jersey Nets e Charlotte Bobcats. Cunha altura de 2,03 metros xogaba na posición de aleiro.

 Traxectoria deportiva 
 Universidade 
Nájera xogou ao baloncesto universitario estadounidense na Universidade de Oklahoma, en Norman, Oklahoma, de 1997 ao ano 2000, converténdose nunha das principais estrelas. Axudou a levar ao equipo a catro aparicións consecutivas nos torneos de NCAA durante a súa carreira universitaria. Declarándose posteriormente elixible no draft da NBA, sendo escollido polos Houston Rockets na segunda rolda e sendo inmediatamente traspasado a Dallas Mavericks. Terminou a súa carreira universitaria en Oklahoma terceiro en minutos xogados (3.856), cuarto en roubos (193), quinto en rebotes (910) e sexto en tiros bloqueados (89). 

 NBA 
Nájera xogou 40 partidos (4 de titular) para Dallas na súa primeira tempada na NBA. Durante a súa carreira na NBA foi varias veces cambiando de equipo, xogando dende a súa marcha de Dallas en 2004 nos Golden State Warriors, Denver Nuggets e New Jersey Nets. Finalmente o 11 de xaneiro de 2010 foi traspasado de volta aos Dallas Mavericks nun intercambio que enviaba a Nova Jersey a Kris Humphries e a Shawne Williams. No verán de 2010 foi traspasado aos Charlotte Bobcats

 Véxase tamén 
 Ligazóns externas 
 Perfil en NBA.com
 Estatísticas de Jason Kidd 

Categoría:Xogadores de baloncesto da NBA
Categoría:Xogadores de baloncesto de México
Categoría:Nados en 1976
Categoría:Xogadores dos Dallas Mavericks
Categoría:Xogadores dos Golden State Warriors
Categoría:Xogadores dos Denver Nuggets
Categoría:Xogadores dos New Jersey Nets
Categoría:Xogadores dos Charlotte Bobcats
Categoría:Eleccións no Draft da NBA dos Houston Rockets
Categoría:Alas de baloncesto
Categoría:Nados no estado de Chihuahua